RaptorDB - the Document Store - CodeProject 11,050,648 members (65,770 online)
Last Visit: 31-Dec-99 19:00 Last Update: 28-Nov-14 12:01Refresh1234567891011 Next » Só het SARIE Voorbladgesig hul lewens verander - DEEL 1 | SARIE
Só het SARIE Voorbladgesig hul lewens verander – DEEL 1	deur Delia du Toit and SARIE.com-span
Dis meer as net ’n voorblad. ’n Nuwe lewe, opwindende geleenthede, avontuur, selfvertroue . . . SARIE Voorbladwenners van die afgelope vyf jaar praat kort voor die 2016 Voorbladgesigwedstryd oor die titel en hul unieke ervarings.
Alrie Velleman, Port Elizabeth (2011)
Vyf jaar gelede het die mooie Oos-Kaapse brunet Alrie Velleman ’n opwindende nuwe glans-era vir SARIE ingelei. Sy was ons heel eerste Voorbladgesig.
Alrie onthou nog hoe onwerklik dit gevoel het toe sy as SARIE se eerste Voorbladgesig aangewys is. “Daar was ’n 3 meter hoë plakkaat van die wenner se foto met ’n doek oor op die verhoog. Toe Michélle [van Breda] dit aftrek en ek sien mý gesig daar …ek kon dit nie glo nie! My ma [Marjorie] het sommer begin huil.”
Hoe het SARIE VBG jou lewe verander?
Sy het anders na haarself begin kyk. “As jongmens is jy so beïnvloedbaar. Jy kyk na modelle en dink jou bene is te dik, of jou middel te groot – elkeen het ’n probleem met haar lyf. Dit laat jou dan wonder of jy goed genoeg is. Maar om myself op die voorblad te sien het my selfvertroue beslis ’n hupstoot gegee. Nou weet ek wie en wat ek is, is goed. Ek beklemtoon dit wat ek dink is mooi, en vergeet van die res. Ek is gemakliker in my vel.”
Vir die volledige storie oor al die vorige voorbladwenners kry die nuutste uitgawe van SARIE hier. Nou te koop!
Is jy nommer 6?
Dís waarna die beoordelaars kyk:
Oë, oë, oë. Jou oë moet lewe – hulle moet sprankel
’n Aanloklike glimlag en mooi tande
Jou gesig moet die praatwerk doen. Dit moet kopers lok om SARIE van die rak op te tel
Jy moet oop, vriendelik, warm en baie gemaklik wees met jouself. ’n Foto verklap als.
Gesonde blink hare
Positief en trots Suid-Afrikaans!
→ Nog SARIE Voorbladgesig